Uue-Varbla mõisa kalmistu

Uue-Varbla mõisa kalmistu on kalmistu Varbla kihelkonnas Läänemaal, tänapäevase haldusjaotuse järgi Aruküla külas Lääneranna vallas Pärnu maakonnas.

Ajalugu
Kalmistu rajasid arvatavasti Uue-Varbla mõisa tollased omanikud Nasackinid millalgi veel oma valitsemisaja (1792-1877) lõpul, sest esimene matus oli 1872. aastal.Ketlin Sirge. Eesti mõisakalmistud. // Magistritöö Tartu Ülikooli usuteaduskonna võrdleva usuteaduse õppetoolis. Tartu 2013. Lk 64 Mõisa omandas 1877. aastal Carl Julius Immanuel Schmidt, kes on ka ise hiljem maetud sellele kalmistule. Schmidtid müüsid mõisasüdame 1925. aastal ära, pärast seda pole kalmistule arvatavasti enam maetud kedagi.

Esimene matus oli 1872. aastal, kalmistule on teadaolevalt maetud 5 lahkunut.

Kirjeldus
Kalmistu jääb mõisa südamest linnulennult umbes 400 meetri kaugusele lõunaedelasse eraldipaiknevasse pargitaolisesse puudesallu. Mõisa peahoone tagaküljelt viib kalmistu lähedale sirge sihitee. Praegu on kalmistu rüüstatud, jäetud maha ning võsastunud. Hauatähiste säilimisest ei ole teateid.

Kalmistu pindala on 0,2 ha."Lääne maakond. Kalmistute nimekiri - erakalmistud". Eesti Rahvusarhiivi Riigiarhiiv, ERA R1271-1-143

Kalmistule maetuid
Carl Julius Immanuel Schmidt (18. august (vkj) 1851 - 13. oktoober (vkj) 1903)

Viited

Kirjandus
Alo Särg. "Uue-Varbla (Neu-Werpel)". // Pärnumaa mõisad ja mõisnikud. Argo. Tallinn 2011. Lk 94 ja 96
Taavi Pae. Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002

Kategooria:Varbla kihelkonna kalmistud
Kategooria:Lääneranna vald
Kategooria:Pärnu maakonna kalmistud
Kategooria:Eesti mõisakalmistud